
 ఖైదీలకు మనియార్డర్లు వస్తే ఆ డబ్బులను వార్డర్లు, గార్డులు తీసుకోవడం మామూలే. ఈ విషయం దాదాకు తెలుసు కాబట్టి అది చాలా సహజ విషయం అన్నట్టు మౌనంగా వుండిపోయాడు. అంతలో దుకాణం కుర్రాడు వచ్చి "ఏం కావాలి సార్?" అని నిలబడ్డాడు. నీ ఇష్టం అన్నట్టు దాదావేపు చూశాడు ఆర్ముగం. "ఫుల్ ఓటీ" దాదా కుర్రాడితో చెప్పాడు. వాడు వెళ్ళి బాటిల్ తెచ్చాడు. గ్లాసులు నింపుకుని ముగ్గురూ మెల్లగా తాగుతూ మాటల్లో పడ్డారు. గంటలో బాటిల్ ఖాళీ చేశారు. తాగడంలో ముగ్గురూ ఘటికులు కావడంతో తాగినా స్టడీగా వున్నారు. ముగ్గురూ పారిస్ వీధిలోకి మలుపు తిరిగారు. ఆ వీధి నిర్మానుష్యంగా వుంది. అక్కడ పగలు తిరగడానికి కూడా మర్యాదస్తులు జంకుతారు. వ్యభిచారానికి అంత పసిద్ధి ఆ వీధి. అక్కడంతా బ్రోతల్ హౌస్ లు తప్ప కాపురాలుగానీ, మరో బిజినెస్ గానీ లేవు. అందుకే దాన్ని జనం అంతా ముద్దుగా పారిస్ వీధి అని పిలుస్తారు. ఆ వీధిలో వున్న ఓ రెండు అంతస్తుల మేడ మెట్లు ఎక్కుతున్నారు దాదా, ఆర్ముగం, కాశీపతి. ఆ మేడ తారది. ఆమె దానికీ, అందులో వున్న బ్రోతల్ హౌస్ కీ సోల్ ప్రొప్రయిటర్. ఆమెకు నలభైయ్యేళ్లుంటాయి. డబ్బువల్లా, జబ్బు వల్లా అంతకంటే ఎక్కువ వయసున్నట్టు కనపడుతుంది. ఎప్పుడో పాతిక సంవత్సరాల క్రితం ఆమె చెక్ పోస్టు దగ్గర కంపెనీ ప్రారంభించింది. అయిదేళ్ళు తిరిగేసరికల్లా ఆమె తన వ్యాపారాన్నీ గుడిసెలోంచి మేడలోకి, చెక్ పోస్టు నుంచి టౌన్ లోకి మార్చింది. మంచి మాటకారే కాకుండా లౌక్యం కూడా తెలిసిన మనిషి కనుక వ్యాపారాన్ని ముగ్గురు అమ్మాయిలు, ఆరుమంది కస్టమర్లుగా అభివృద్ధి చేసింది. అలాంటి వ్యాపారానికి కావలసిన పోలీసులనూ, దాదాలాంటి రౌడీలను గుప్పిట్లో పెట్టుకునేది. వాళ్ళ కోసం చేతికి ఎముకలేనట్టు ఖర్చు పెడుతుంది గనుక వాళ్ళూ ఆమెకోసం అంత ఇంట్రెస్టుతో పనిచేస్తారు. దాదా ఆర్ముగాన్ని తోసుకుని ముందుకు నడిచాడు. మరోక్షణంలో తార కనిపిస్తుందన్న ఆనందం అతనికి కొత్త ఉత్సాహాన్ని ఇవ్వడంతో ముందు కురికాడు. కాశీపతి, ఆర్ముగం వెనక పడ్డారు. "సార్! ఈ రోడ్డులో జనమే లేరు ఎందువల్ల?" అని అడిగాడు కాశీపతి. "అదంతే. ఈ వీధి పగలు పడుకుని రాత్రి మేల్కొంటుంది. రాత్రి వచ్చి చూడు ఈ వీధి భోగం. వచ్చేపోయే జనాలతో, రకరకాల వ్యాపారాలతో జాతరలా వుంటుంది." "ఈ వీధిలో అన్నీ కంపెనీలేనా సార్?" "నిస్సందేహంగా. ఇందులో లీడింగ్ కంపెనీ యిదే." మెట్లు ఎక్కడం పూర్తికాగానే మంచంలో పడుకుని వున్న తార కనిపించింది వాళ్ళకు. "తారా! తారా!" దాదా గట్టిగా పిలిచాడు. మంచంలోని ఆమె అటూ ఇటూ కదిలి తల పైకెత్తి చూసింది. దాదాను, ఆ వెనక ఆర్ముగాన్ని చూస్తూనే ఆమె హడావుడిగా లేచి "ఎన్నాళ్ళకెన్నాళ్ళకు" అంటూ ఎదురెళ్ళింది. పులిసిన పిండిలాగా ఆమె ముఖమంతా ఉబ్బి వుంది. కళ్ళకున్న కాటుక అటూ ఇటూ చెదిరి విశాలమైన కళ్ళను చిన్నవిగా చేస్తోంది. నుదుటున వున్న తిలకం స్టిక్కర్ ముఖానికి పొసగక పోవడంవల్ల విడిగా కనిపిస్తోంది. రొమ్ములకున్న బ్రా జాకెట్టును వికారంగా ఉబ్బించింది! చీర బొడ్డుకిందకు జారి లావెక్కిన నడుము మీద అలకను ప్రదర్శిస్తున్నట్టుంది. పాదాలమీద నుంచి బాగా పైకి ఎగబాకిన కుచ్చిళ్ళు అలవాటు ప్రకారం ఇంకా పాకడానికి చూస్తున్నట్టున్నాయి. "ఆడా మగ ఉన్నంతకాలం ఇటు రాకా తప్పదు, దుప్పిక తీరాక పోకా తప్పదు" ఆర్ముగం సరసంలో ఫస్టు. అందుకే దాదాకు ముందే తారతో అలా అని మంచంమీద కూర్చున్నాడు! ఆమెను చూసిన ఆనందంలో దాదా ఏమీ మాట్లాడలేకపోయాడు వెంటనే. ఎంతో అభిమానంతో ఆమె రెండు చేతులూ పట్టుకుని "బావున్నావా అక్కా" అని అడిగాడు. "ఏం బాగులే దాదా! నువ్వేళ్ళీ అత్తగారింట్లో కూర్చున్నావా, నువు లేని అలుసు చూసుకుని డ్రాయర్ వేసుకోను చేతకాని బుడ్డోళ్ళు కూడా దాదాగిరి చెలాయిస్తున్నారు" నిష్టూరంగా అంది తార. ఆ తరువాత దాదాను, కాశీపతిని సాదరంగా ఆహ్వానించి మంచం మీద కూర్చోబెట్టింది. "ఏం తీసుకుంటావ్ దాదా? మన ఆర్ముగంసార్ కయితే మందులో రమ్మూ, ఆడపిల్లల్లో మంచి రొమ్మూ వున్నవాళ్ళు కావాలి" అలా పచ్చిగా మాట్లాడడం అక్కడ మామూలే అందుకే తార అలా పబ్లిక్కుగా మాట్లాడింది. ఆ సమయంలో ప్యాసింజర్లు లేరుగానీ సాయంకాలమైతే బ్రాందీ పరిమళమూ. బూతుపరిమళమూ పోటాపోటీగా వుంటాయి. "మందేం వద్దులే అక్కా. మంచి పిల్లల్ని వుంటే పంపు. అందుకోసమే ఆసుపత్రికని చెప్పి ఇటొచ్చాము" "దానికేం భాగ్యం నీలంటివాడు, ఆర్ముగం సార్ లాంటివాడు నా గుమ్మం ఎక్కడమే నాకు ప్రతిష్ట" అంది తార. ఎవరో మాట్లాడుతున్నట్టనిపించి లోపలున్న ఓ రూమ్ లో పడుకున్న నాగరాజు అక్కడికి వచ్చాడు. అతను తార కంపెనీలో మేనేజర్ లాంటివాడు. ప్యాసింజర్లు వచ్చినప్పుడు అమ్మాయిలను పంపడం, కలెక్షన్ తీసుకుని తార కివ్వడం లాంటి పనులు చేస్తుంటాడు. అతను దాదాను చూడగానే కౌగలించుకున్నంత పని చేశాడు. ఆ మాటా ఈ మాటా మాట్లాడాక తార నాగరాజుతో "అమ్మాయిల్ని పిలువ్" అని చెప్పింది. నాగరాజు తలుపు దగ్గరికి వెళ్ళి తలుపుమీద బలంగా చేతితో మోదుతూ "పార్టీ... పార్టీ... పార్టీ" అని అరిచాడు. ఈ కేకలకు చివరనున్న రెండు గదుల్లో నిద్రపోతున్న అమ్మాయిలంతా ఉలిక్కిపడి లేచారు. విటులు వచ్చినప్పుడు అలా "పార్టీ... పార్టీ" అని అరుస్తాడు అంతక్రితం రాత్రంతా మేల్కొని వ్యాపారం చేయడంవల్ల వాళ్ళకు నిద్ర సరిగా లేక కళ్ళు మండుతున్నాయి. అయితే పాసింజర్లు ఏ వేళలో వచ్చినా వాళ్ళతో గడపాలి. కదూ కూడదూ అంటే నాగరాజు దగ్గర దెబ్బలు తప్పవు. అందుకే నిద్రగా వున్నా కళ్ళు నులుముకుంటూ అందరూ ముందు వరండాలోకి వచ్చారు.

 khaideelaku maniyaardarlu vaste aa dabbulanu vaardarlu, gaardulu teesukovadam maamoole. ee vishayam daadaaku telusu kabatti adhi chala sahaja vishayam annattu mounamgaa vundipoyaadu. antalo dukaanam kurradu vachi "yem kavali sar?" ani nilabaddadu. nee ishtam annattu daadaavepu chushadu aarmugam. "ful oty" daadaa kurraditho cheppaadu. vaadu velli batil tecchaadu. glaasulu nimpukuni mugguru mellagaa taagutuu maatallo paddaaru. gantalo batil khaalii chesaru. taagadamlo mugguru ghatikulu kaavadamtho tagina stadiigaa vunnaru. mugguru paris veedhiloki malupu tirigaaru. aa veedhi nirmaanushyamgaa vundi. akkada pagalu tiragadaaniki kuudaa maryaadastulu jankutaaru. vyabhichaaraaniki anta pasiddhi aa veedhi. akkadanta brothal hous lu tappa kaapuraalugaanii, maro bijines gaanee levu. anduke daanni janam antaa muddugaa paris veedhi ani pilustaaru. aa veedhilo vunna oo rendu antastula meda metlu ekkutunnaru daadaa, aarmugam, kaasiipati. aa meda taaradi. aame daanikee, andulo vunna brothal hous kee sol propriater. aameku nalabhaiyyelluntaayi. dabbuvalla, jabbu valla antakante ekkuva vayasunnattu kanapadutundi. eppudo paatika samvatsaraala kritam aame chec postu daggara company praarambhinchindi. ayidellu tirigesarikalla aame tana vyaapaaraannii gudiselonchi medaloki, chec postu nunchi toun loki maarchindi. manchi matakare kakunda loukyam kuudaa telisina manishi kanuka vyaapaaraanni mugguru ammayilu, aarumandi kastamarlugaa abhivruddhi chesindi. alanti vyaapaaraaniki kaavalasina poliisulanuu, dadalanti roudiilanu guppitlo pettukunedi. vaalla kosam chetiki emukalenattu kharchu pedutundi ganuka vaalluu aamekosam anta intrestutho panichestaaru. daadaa aarmugaanni tosukuni munduku nadichaadu. marokshanamlo taara kanipistundanna aanandam ataniki kotta utsaahaanni ivvadamtho mundu kurikadu. kaasiipati, aarmugam venaka paddaaru. "sar! ee roddulo janame leru enduvalla?" ani adigaadu kaasiipati. "adante. ee veedhi pagalu padukuni raatri melkontundi. raatri vachi chudu ee veedhi bhogam. vachepoye janaalatho, rakarakaala vyaapaaraalato jaataralaa vuntundi." "ee veedhilo annee companylena sar?" "nissandehamgaa. indulo leading company yide." metlu ekkadam puurtikaagaanee manchamlo padukuni vunna taara kanipinchindi vaallaku. "tara! tara!" daadaa gattigaa pilichaadu. manchamlooni aame atuu itoo kadili tala paiketti chusindi. daadaanu, aa venaka aarmugaanni chustune aame hadavudiga lechi "ennaallakennaallaku" antuu edurellindi. pulisina pindilaagaa aame mukhamanta ubbi vundi. kallakunna kaatuka atuu itoo chediri visaalamaina kallanu chinnavigaa chestondi. nudutuna vunna tilakam stickre mukhaniki posagaka povadamvalla vidigaa kanipistondi. rommulakunna bra jaakettunu vikaaramgaa ubbinchindi! cheera boddukindaku jaari lavekkina nadumu meeda alakanu pradarsistunnattu. paadaalameeda nunchi baga paiki egabaakina kuchillu alavaatu prakaaram inka paakadaaniki chustunnattunnaayi. "aada maga unnantakaalam itu raka tappadu, duppika tiiraaka poka tappadu" aarmugam sarasamlo fastu. anduke daadaaku munde taaratho alaa ani manchammeeda kuurchunnaadu! aamenu chusina aanandamlo daadaa emi matladalekapoyadu ventane. entho abhimaanamtho aame rendu chetuluu pattukuni "bavunnava akka" ani adigaadu. "yem bagule daadaa! nuvvellee attagaarintlo kurchunnava, nuvu laeni alusu chusukuni droyer vesukonu chetakaani buddollu kuudaa dadagiri chelaayistunnaaru" nishtooramgaa andi taara. aa taruvaata daadaanu, kaasiipatini saadaramgaa aahvaaninchi mancham meeda koorchobettindi. "yem teesukuntav daadaa? mana armugamsar kayithe mandulo rammoo, aadapillallo manchi rommoo vunnavaallu kavali" alaa pacchigaa matladadam akkada maamoole anduke taara alaa pablikkugaa matladindi. aa samayamlo pasingerlu laerugaanee saayamkaalamaithe brandi parimalamuu. boothuparimalamuu potapotiga vuntaayi. "mandem vaddule akka. manchi pillalni vunte pampu. andukosame aasupatrikani cheppi itochamu" "daanikem bhagyam neelantivaadu, aarmugam sar lantivadu naa gummam ekkadame naaku pratishta" andi taara. evaro maatlaadutunnattinapi lopalunna oo room loo padukunna nagaraju akkadiki vachaadu. atanu taara companylo manager lantivadu. pasingerlu vachinappudu ammaayilanu pampadam, kalekshan teesukuni taara kivvadam lanti panulu chestuntaadu. atanu daadaanu chudagaane kaugalinchukunnanta pani cheshaadu. aa mata ee mata matladaka taara nagarajuto "ammayilni piluv" ani cheppindi. nagaraju talupu daggariki velli talupumeeda balangaa chetito modutu "party... party... party" ani arichaadu. ee kekalaku chivaranunna rendu gadullo nidrapotunna ammayilanta ulikkipadi lechaaru. vitulu vachinappudu alaa "party... party" ani arustaadu antakritam raatrantaa melkoni vyaparam cheyadamvalla vaallaku nidra sarigaa leka kallu mandutunnaayi. ayithe pasinjarlu e vaelaloo vachina vaallatho gadapali. kadhuu kuudaduu ante nagaraju daggara debbalu tappavu. anduke nidragaa vunna kallu nulumukuntu andaruu mundu varandaaloki vachaaru.